jkorsvik/nowiki_second_scrape_merged huggingface dataset:
Cinematic World

Cinematic World er et band fra Alta dannet i 1989.
Deres første plate Searching for Gold var den første CD-utgivelsen som ble produsert i Finnmark. Bandet hadde lanseringskonsert på musikk/platebutikken Puskas i Alta. I kjølvannet av plateutgivelsen hadde de TV-opptreden i NRK programmet Panorama med programlederne Robert og Harald Stoltenberg. Platen ble utgitt på plateselskapet Spectrum. I 1995 kom platen Cinematic World. Sangen «Little Girl» lå flere uker på Norsktoppen og bandet hadde flere TV-opptredener, blant annet i NRK-programmet Wiese. Foreløpig siste plateutgivelse er Faded Picture fra 2007. Bandmedlemmene har i tillegg et par sideprosjekter. Alle fem er med i The Norwegian Beatles, et Beatles-tributeband som har fått mye oppmerksomhet, og som opptrer på Beatles-festivaler rundt om i verden. Originalbesetningen spilte på Aronnesrocken 2014 for å markere 25-års jubileet av plata Searching for Gold.


== Medlemmer ==
Kjetil Linnes (vokalist, bassist)
Bjørn Conrad Berg (vokalist, gitarist)
Kai Henning Skimelid (trommeslager)
Håvard Pedersen (gitarist)
Vegar Johansen (keyboards)
Per Ivar Bang (gitarist 1989-1994)
Kjell Erik Haug (keyboardist 1994-1995)
Reiulf Grønnevik (bassist 1994-1995)


== Diskografi ==
Searching for Gold, Spectrum, 1989
Cinematic World, Cinematic Records, 1995
Faded Picture, Cinematic Records, 2007


== Eksterne lenker ==
(en) Cinematic World på Discogs 
Cinematic World
The Norwegian Beatles
ABM-avtalen

ABM-avtalen, eller Anti-Ballistic Missile Treaty, var en avtale mellom USA og Sovjetunionen om begrensning av anti-rakettsystemer brukt for å beskytte områder mot raketter med kjernefysiske ladninger.Avtalen ble undertegnet den 26. mai 1972 av USAs president Richard Nixon og Sovjetunionens generalsekretær Leonid Bresjnev. Avtalen var virksom i 30 år, fra 1972 til 2002.
Den 13. juni 2002, etter å ha gitt de nødvendige 6 måneders forhåndsvarsel, trakk USA seg ensidig fra avtalen.


== Referanser ==
Trikinose

Trikinose er en infeksjon av en art i trikinslekten (Trichinella). Trikiner er en slekt, som er en liten gruppe av en stor gruppe kalt rundorm rekken (rundormer). Alle artene i trikinslekten er parasitter, der Trichinella spiralis er vanligst. Parasitten smittes igjennom inntak av infisert kjøtt, som er for dårlig varmebehandlet. Idag er hovedtyngden av funn gjort i kjøtt fra isbjørn og gris. Griser blir smittet ved at de kan spise mus eller rotter de kommer over i grisehuset, eller der de går ute.  Alle dyr som skal slaktes i Norge må testes for trikinose når de slaktes. Ved at det tas vevsprøve fra mellomgulvet, som er muskelen som skiller bukhulen og brysthulen, som deretter blir studert i mikroskop for parasitten. Slike tester ble innført under den andre verdenskrig, da tyske soldater ble syke av kjøtt som inneholdt trikinose.
Det første symptomet på smitte av parasitten, er stort sett en voldsom diaré etter to dager etter smitte. Senere kan den forårsake  smerter i muskler og ledd, og litt feber. Men den kan også føre til hevelser i ansiktet og skader på nyrene. Sykdommen kan også i sjeldne ganger føre til dødsfall. Døden skjer da mellom tre til seks uker etter man er smittet. Alle sykdomssymptomer gir seg etter fra fire til seks måneder. Etter dette merker man stort sett ingen ting. Og er man først smittet, har man sykdommen så lenge parasitten lever, som kan dreie seg om 30 år.
Parasitten er størst utbredt i noen provinser i Kina, Balkan og i Øst-Europa. I Norge og de fleste andre land i den vestlige verden forekommer det svært sjelden utbrudd hos mennesker eller husdyr, til tross for at parasitten jevnlig påvises hos vilt som villsvin eller bjørn.
Kjøtt fra infisert dyr som varmebehandles til kjernetemperatur på 68 grader anses som trygt å spise.


== Eksterne lenker ==
trichinella.org


=== Episoder av podcasten «This week in parasitism» ===
TWiP 1: Introduction to ParasitismTWiP 2: General parasitismTWiP 3: Trichinella spiralisTWiP 4: Trichinella life cycleTWiP 5: The nurse cell
Clostridium perfringens

Clostridium perfringens er en gram-positiv stavformet anaerob sporeformende bakterie som forekommer i tarmene til de fleste dyr og mennesker, samt i jord og søle. 
Den har kort reproduksjonstid.
Den forårsaker sjelden dødsfall, og det må til mange bakterier av denne typen for i det hele tatt kunne gi sykdom. Symptomene er som regel kvalme og oppkast.
Bakterien kan overleve koking, og klarer seg uten oksygen. Den trives best mellom 43 °C og 47 °C. Matvarer det er påvist mange Clostridium-bakterier i er kylling og lapskaus.


== Eksterne lenker ==
(en) Clostridium perfringens i Encyclopedia of Life 
(en) Clostridium perfringens i Global Biodiversity Information Facility 
(en) Clostridium perfringens hos ITIS 
(en) Clostridium perfringens hos NCBI 
(en) Kategori:Clostridium perfringens – bilder, video eller lyd på Wikimedia Commons 
Clostridium perfringens – detaljert informasjon på Wikispecies
Toksin

Toksin (gresk: τοξικόν, toxikon, lit. (gift) for bruk på piler) er biologisk gift som blir produsert av organismer og celler. Slike biotoksiner finnes både i kjøtt, melk, grønnsaker og sjømat. Ofte er det nødvendig å forebygge at maten inneholder biotoksiner slik at mennesker ikke blir syke av maten de spiser.
Bakterielle toksiner deles gjerne inn i to grupper; eksotoksiner og endotoksiner
Noen kjente toksiner i planter, dyr og andre organismer:

Cyanotoksin i blågrønnbakterier
Hemotoksin angriper og ødelegger røde blodlegemer og blir overført gjennom blodstrømmen. Finnes i:
Slange-underfamilien Crotalinae som inneholder bl.a. klapperslanger
Nekrotoksin medfører nekrose i cellene de angriper. Organismer som overfører nekrotoksiner:
Edderkoppen Loxosceles reclusa
Hvesehuggorm (Bitis arietans)
«Kjøttetende» streptokokker som forårsaker nekrotiserende fasciitt
Nevrotoksin som påvirker nervesystemet til dyr. Organismer som overfører nevrotoksiner:
Sort enke (Latrodectus mactans) og andre edderkopper i slekten Latrodectus
De fleste skorpioner
Kubemaneter (Cubozoa)
Giftsnoker (Elapidae)
Snegler av slekten Conus
Cytotoksiner er giftige for individuelle celler:
Ricin er et plantetoksin funnet Ricinus communis i vortemelkfamilien.


== Se også ==
Toksikologi
Gift
Bacillus cereus

Bacillus cereus er en sporedannende bakterie som formerer seg best i temperaturer mellom 28 og 35 varmegrader. Sporedanningen gjør at den overlever koking.Noen stammer av Bacillus cereus kan forårsake matforgiftning, mens andre er probiotika for dyr. Den finnes ofte i potetmel og vaniljesaus. Den fører veldig sjelden til dødsfall. De vanligste symptomene er oppkast, diare og sterke magesmerter.
Den er en gram-positiv, aerob basill.


== Referanser ==


== Eksterne lenker ==
(en) Bacillus cereus i Encyclopedia of Life 
(en) Bacillus cereus i Global Biodiversity Information Facility 
(en) Bacillus cereus hos ITIS 
(en) Bacillus cereus hos NCBI 
(en) Kategori:Bacillus cereus – bilder, video eller lyd på Wikimedia Commons 
Bacillus cereus – detaljert informasjon på Wikispecies 
Taksonomi og biologiske egenskaper av Bacillus cereus (doktoravhandling på tysk). Besøkt 21. mai 2013.
J.P. Euzéby: Dictionnaire de Bactériologie Vétérinaire: Bacillus Cereus. Besøkt 21. mai 2013.
Verdipapirforetakenes Forbund

Verdipapirforetakenes Forbund (stiftet 5. oktober 1915 som Fondsbørsens Meglerforening) er en næringsorganisasjon for norske verdipapirforetak.


== Historikk ==
Forbundet er en av landets eldste næringsorganisasjoner og er et resultat av en fusjon fra 1978 mellom Fondsbørsens Meglerforening og Norges Fondsmeglerforbund:

Fondsbørsens Meglerforening (stiftet 5. oktober 1915) fungerte som kursnoteringsutvalg på Kristiania Børs.
Norges Fondsmeglerforbund (stiftet 18. juni 1918 som Norske Fonds- og Aktiemegleres Landsforbund) var en forening av 17 lokale fonds- og aksjemeglerforeninger som endret navn i 1975.I 2013 endret Norges Fondsmeglerforbund navn til Verdipapirforetakenes Forbund.


== Medlemsforetak ==
Forbundet hadde 25 ordinære og 2 assosierte medlemmer i september 2021:


== Eksterne lenker ==
Offisielt nettsted
Ørnulf Elseth

Ørnulf Axel Elseth (født 15. oktober 1952) er prest i Den norske kirke. Han startet sin yrkeskarriere som sogneprest i Varteig. Senere var han stiftskapellan hos biskopen i Borg, generalsekretær i Norges KFUK-KFUM, og domprost i Bergen.
Engsmelle

Engsmelle (Silene vulgaris) er en flerårig plante (staude) av smelleslekta (Silene) i nellikfamilien (Caryophyllaceae) som varierer i høyde fra 10 til 60 cm. Planten er lett kjennelig på det oppblåste begeret. 


== Beskrivelse ==
Bladene er spisse og lansettformede, og står motsatt av hverandre. Det er flere blomster på hver stengel (viktig skille fra strandsmelle S. uniflora som oftest kun har én). Blomstene lukker seg ikke nattestid som flere andre hvitblomstrende sneller gjør. Blomstene har fem frie kronblader og sammenvoskt beger med markerte, lilla-brune nervetråder. Blomsterbegeret kan "smelles" slik som en papirpose eller tangblære.


== Utbredelse ==
Engsmelle vokser i enger, veikanter og skrotemark i hele lavlandet og den er trolig innført til Norge. Langs kysten finnes den trolig opprinnelige strandsmelle som ligner ganske mye og som av noen oppfattes som en underart av S. vulgaris. Finnes opp til 1330 moh.


== Bruk ==
Planten er omtalt av Jens Holmboe, ved synonymet Silene venosa, som en av de viktigste kildene til spiselige røtter i gammel tid. Både røtter og grønne deler av planten gikk under navnet «Hermanns-kål». Tørket kunne røttene males til mel.


== Referanser ==


== Eksterne lenker ==
(en) engsmelle i Encyclopedia of Life 
(en) engsmelle i Global Biodiversity Information Facility 
(no) engsmelle hos Artsdatabanken 
(sv) engsmelle hos Dyntaxa 
(en) engsmelle hos ITIS 
(en) engsmelle hos NCBI 
(en) engsmelle hos The International Plant Names Index 
(en) engsmelle hos Tropicos 
(en) Kategori:Silene vulgaris – bilder, video eller lyd på Wikimedia Commons 
(en) Silene vulgaris – galleri av bilder, video eller lyd på Wikimedia Commons 
Silene vulgaris – detaljert informasjon på Wikispecies
Egil Morland

Egil Morland (født 23. mars 1950) er tidligere studiesjef og rektor (2004-2009) for Norsk Lærerakademi i Bergen, hvor han senere ble førstelektor og professor . Han har tidligere virket som prest i Den norske kirke, og har vært leder for Den norske kirkes presteforening. Han har vært lokalpolitiker for Kristelig folkeparti, og var varaordfører i Fjell kommune i valgperioden 1999-2003.


== Referanser ==
Tveito

Tveito har flere betydninger:

Tveito (Hardanger), i Ulvik i Vestland
Tveito (Tinn), i Tinn kommune i Vestfold og Telemark
Rød jonsokblom

Rød jonsokblom (Silene dioica) er en flerårig plante (staude) av smelleslekta (Silene) i nellikfamilien som varierer i høyde fra 25 til 70 cm. Planten er lett kjennelig på de sterkt rød-rosa blomstene og blomsterbegeret med hårete stengel og motsatte, lansettformede blad. Blomstene kan også være hvite. 
Rød jonsokblom er særbu, dvs. at det er hunnplanter og hannplanter. Hunnplantene kjennes igjen på de fem arrflikene som stikker ut av kronrøret og at begeret er mer oppblåst pga. kapselen som utvikles. Hannplantene har blomster uten oppblåst beger og lysegule pollenknapper som er synlige i kronrøret. 
Den skjelnes fra engtjæreblom på at sistnevnte har svarte, klebrige partier på stilkene like nedenfor blomsterstanden.
Rød jonsokblom vokser i hele landet i veigrøfter, i all kulturmark (beitemark, eng, åker) og på avfallsplasser og rundt industrifelt. Den kan forekomme i høyder nesten opp til 1780 moh.


== Referanser ==


== Eksterne lenker ==
(en) rød jonsokblom i Encyclopedia of Life 
(en) rød jonsokblom i Global Biodiversity Information Facility 
(no) rød jonsokblom hos Artsdatabanken 
(sv) rød jonsokblom hos Dyntaxa 
(en) rød jonsokblom hos ITIS 
(en) rød jonsokblom hos NCBI 
(en) rød jonsokblom hos Panarctic Flora 
(en) rød jonsokblom hos The International Plant Names Index 
(en) rød jonsokblom hos Tropicos 
(en) Kategori:Silene dioica – bilder, video eller lyd på Wikimedia Commons 
(en) Silene dioica – galleri av bilder, video eller lyd på Wikimedia Commons
Skogstjerneblom

Skogstjerneblom (Stellaria nemorum) er en av 13 arter i Stjerneblomslekten, som tilhører nellikfamilien. Likheten med skogstjerne er kun navnet; skogstjerne er en art i fredløsfamilien (eller tidligere nøkleblomfamilien). Skogstjerneblom vokser i skog, raviner og i bjørkeskog i fjellet opp til 1.400 moh. Den danner mattestrukturer ved at røttene spres horisontalt og skyter opp nye skudd.
Skogstjerneblom har brede eller etterhvert smalere, lansett- til hjerteformede blader, og tynn, hårete stengel. Andre varianter av stjerneblomster har mindre kraftige og smalere blader. Blomstene har fem spaltede, hvite kronblader som kan se ut som ti smale kronblad.
Det sitter gjerne flere (2-4) blomster på hver stilk. Blomsten har også begerblader, og tre griffeler. Frøkapslene sprekker i seks deler før spredning.


== Identifikasjon av arten ==
Flere av artene i stjerneblomslekten, smelleslekten  og storarveslekten kan være vanskelige å skille fra hverandre. nedenfor gjengis de viktigste trekk for å gjenkjenne og skille de vanligste artene fra hverandre.

Finnstjerneblom (Stellaria fennica) – voksested bare i Finland og Varanger
Gresstjerneblom (Stellaria graminea) – grønn stilk, få blader bare nederst på planten
Lundstjerneblom (Stellaria holostea) – rød jordstilk, få men meget lange og smale blad
Myrstjerneblom (Stellaria palustris) – rød jordstilk, mange mellomlange og smale blad
Rustjerneblom (Stellaria graminea) – ru stilk, mange smale blad på halve stilken
Saftstjerneblom (Stellaria crassifolia) – korte, smale blad på hele stilken, kronblad dypt spaltet
Skogstjerneblom (Stellaria nemorum) – brede, hjerteformede og spisse blad
Storarve (Cerastium arvense) – mange lange og smale blad, kronblad ca. 1/5 spaltet
Vanlig arve (Cerastium fontanum ssp vulgare) – brede nedoverbøyde blad, begerblad tydelige
Strandsmelle (Silene uniflora) – jordstengel forvedet, rundt beger med 20 nerver


== Eksterne lenker ==
(en) Skogstjerneblom i Encyclopedia of Life 
(en) Skogstjerneblom i Global Biodiversity Information Facility 
(no) Skogstjerneblom hos Artsdatabanken 
(sv) Skogstjerneblom hos Dyntaxa 
(en) Skogstjerneblom hos ITIS 
(en) Skogstjerneblom hos NCBI 
(en) Skogstjerneblom hos The International Plant Names Index 
(en) Skogstjerneblom hos Tropicos 
(en) Kategori:Stellaria nemorum – bilder, video eller lyd på Wikimedia Commons 
(en) Stellaria nemorum – galleri av bilder, video eller lyd på Wikimedia Commons 
Stellaria nemorum – detaljert informasjon på Wikispecies 
Status er: «spiselig» ifølge Nyttevekstleksikonet utgitt av Norges sopp- og nyttevekstforbund.
Operasjon Auguststorm

Operasjon Auguststorm (russisk: Манчжурская стратегическая наступательная операция, Mantsjzjurskaja strategitsjeskaja nastupatelnaja operatsija, «Den mandsjuriske strategiske offensive operasjon») var et sovjetisk angrep på Japan i sluttfasen av andre verdenskrig og begynte 9. august 1945 med sovjetiske troppers innmarsj i det japanske lydriket Mandsjukuo.
Hele operasjonen omfattet det nærliggende Mengjiang, såvel som det nordlige Korea, det sørlige Sakhalin og øygruppen Kurilene. Under Jaltakonferansen hadde Sovjetunionen godtatt allierte planer for å avslutte landets nøytralitetspakt med Japan og angripe landet ikke senere enn tre måneder etter krigen var avsluttet i Europa. Operasjonen må ikke forveksles med de sovjetisk-japanske grensetrefningene som endte med japansk nederlag i 1939.
Invasjonen startet ved daggry den 9. august 1945, nøyaktig tre måneder etter at Tyskland hadde kapitulert. Samme dag slapp USA den andre og siste atombomben over den japanske byen Nagasaki, et angrep som ikke var koordinert med sovjetledelsen. Japan bestemte seg for å kapitulere før dimensjonene i det sovjetiske angrepet var kjent. Hadde krigen fortsatt hadde Sovjetunionen planer om å invadere Hokkaido før de vestallierte invaderte Honshū.


== Eksterne lenker ==
(en) World War II Operation August Storm – kategori av bilder, video eller lyd på Commons
Tveskjeggveronika

Tveskjeggveronika (Veronica chamaedrys) er en flerårig plante i kjempefamilien, og blir 10-30 cm høy. Plantene har motsatte blader uten stilk (sittende) og oftest to glisne blomsterklaser. Blomstene er ca 1 cm breie, blå med mørke striper og lyst/hvitt sentrum. Den sammenvokste krona har tre ganske jevnstore kronfliker, mens den nederste er mye smalere. Blomstenes to pollenknapper og ene griffel er godt synlige i blomstene. 
Tveskjeggveronika vokser i hele landet, i lågurtskog, skogkanter, veikanter, slåtteeng og beiter i lavlandet og i dalfører opp mot fjellet. Høyeste habitater i Sør-Norge er om lag 1.100 moh. 


== Navn ==
Navnet tveskjegg(-veronika) kommer av at plantene har to («tve») tydelige striper av hår på stenglene.
Tveskjeggveronika blir også blant annet kalt Jesu blå øyne, katteøye, blåveis, blåøye, pikeøyne, himmelblå, enkemannssorg, djevleøye. Det sier noe om hvor populær denne fine juniblomsten er.  


== Eksterne lenker ==
(en) Tveskjeggveronika i Encyclopedia of Life 
(en) Tveskjeggveronika i Global Biodiversity Information Facility 
(no) Tveskjeggveronika hos Artsdatabanken 
(sv) Tveskjeggveronika hos Dyntaxa 
(en) Tveskjeggveronika hos ITIS 
(en) Tveskjeggveronika hos NCBI 
(en) Tveskjeggveronika hos The International Plant Names Index 
(en) Tveskjeggveronika hos Tropicos 
(en) Kategori:Veronica chamaedrys – bilder, video eller lyd på Wikimedia Commons 
(en) Veronica chamaedrys – galleri av bilder, video eller lyd på Wikimedia Commons 
Veronica chamaedrys – detaljert informasjon på Wikispecies
Eugenio Montejo

Eugenio Montejo (født 18. november 1938 i Caracas, Venezuela, død 5. juni 2008 i Valencia, Venezuela) var en venezuelansk poet og diplomat, og vinner av Octavio-Paz-prisen i poesi 2004.


== Poetiske verk ==
Elegos (1967)
Muerte y memoria (1972)
Algunas palabras (1977)
Terredad (1978)
Trópico absoluto (1982)
Alfabeto del mundo (1986)
Adiós al Siglo XX (1992)
Chamario (2003, for barn)


== Essays ==
La ventana oblicua (1974)
El taller blanco (1983)
El cuaderno de Blas Coll (1981)


== Referanser ==


== Eksterne lenker ==
Biografi og tekstene i Salt Publishing
Femårsplanen

Femårsplanen eller offisielt «Femårs plan for den nasjonale økonomi i USSR» var en serie generelle planer for den økonomiske utviklingen av hele Sovjetunionen. 
Planverket ble utviklet av Gosplan basert på kommunistpartiets generelle retningslinjer for økonomisk utvikling. Å oppfylle planen, helst før tiden, ble sentralt innen det sovjetiske byråkratiet. Samme metode for økonomisk utvikling ble også tatt i bruk av andre såkalte sosialistiske land og en del andre land, som India. Tanken om sentraliserte utviklingsplaner for økonomien har også influert kapitalistiske land, ved at en setter integrerte økonomiske mål for en bestemt periode. 
Den første sovjetiske femårsplanen ble innført av Josef Stalin i 1929, kun to år etter han ble leder av unionen. Målet var en rask industrialisering av Sovjetunionen. Tungindustri som kraftverk, gruver og smelteverk samt elektrifisering ble prioritert foran forbruksvarer. Resultatet av dette var at jordbruket ble samlet i kollektivbruk for å effektivisere produksjonen, og arbeidskraften som ble overflødig ble tvangsbeordret til å delta i industrialiseringen ved å arbeide på fabrikker. Man økte eksporten av landbruksprodukter enormt, selv om produksjonen gikk ned så mye som 30% enkelte steder. Dette førte til hungersnød i Nord-Kaukasus og Ukraina, og millioner døde som resultat av dette. Industrialiseringen i seg selv var forøvrig vellykket og ble gjennomført på kun fire år, ikke fem som planlagt.
I alt var det 13 femårsplaner i Sovjetunionen. Den siste femårsplanen dekket perioden fra 1991 til 1995 og ble aldri fullført da Sovjetunionen ble oppløst i 1991.
Thodoris Zagorakis

Thodoris Zagorakis (gresk: Θοδωρής Ζαγοράκης; født 27. oktober 1971 i Kavala) er en gresk tidligere fotballspiller og politiker
Han ble kåret til beste spiller i EM 2004. Zagorakis spilte 120 kamper for det greske landslaget og scoret 3 mål.
Etter at han i 2007 la opp som aktiv fotballspiller, ble han styreformann i klubben PAOK.


== Referanser ==


== Eksterne lenker ==
Offisielt nettsted 
(en) Theodoros Zagorakis – kategori av bilder, video eller lyd på Commons 
(en) Thodoris Zagorakis hos Europaparlamentet 
(en) Thodoris Zagorakis – FIFA 
(en) Thodoris Zagorakis – UEFA 
(fr) Thodoris Zagorakis – LÉquipe 
(en) Thodoris Zagorakis – Transfermarkt 
(en) Thodoris Zagorakis – Transfermarkt (manager) 
(en) Thodoris Zagorakis – national-football-teams.com 
(en) Thodoris Zagorakis – WorldFootball.net 
(en) Thodoris Zagorakis – FootballDatabase.eu 
(en) Thodoris Zagorakis – EU-Football.info 
(en) Thodoris Zagorakis – FBref
Vestunionen

Vestunionen var en forsvarsallianse mellom Frankrike, Storbritannia, Belgia, Luxembourg og Nederland, mellom 1948 og 1954. Alliansen ble etablert ved Brusseltraktaten av 1948. Dette utgjorde en utvidelse av Dunkerquetraktaten, som var underskrevet av Storbritannia og Frankrike året før.
I 1951 ble hoveddelen av Vestunionens forsvarsfunksjoner overført til NATO, og ble dermed kjernen i NATOs Supreme Headquarters Allied Powers Europe (SHAPE), det vil si NATOs hovedkvarter i Europa.
Brusseltraktaten ble modifisert i 1954, og Vestunionen ble da erstattet av Den vesteuropeiske union. Brusseltraktatens sosialpolitiske innhold ble siden overført til Europarådet.


== Se også ==
Parisavtalene


== Referanser ==


== Eksterne lenker ==
History of the Western Union, European Navigator
Bruxelles-traktaten – NATO Basic Document (engelsk)
Statped

Statped (Statlig spesialpedagogisk tjeneste, tidligere Statlig spesialpedagogisk støttesystem) er en spesialpedagogisk støttetjeneste for kommuner og fylkeskommuner.
Statped er et direktorat under Kunnskapsdepartementet som skal bidra til at sektormålene for barnehagen og grunnopplæringen blir nådd. 


== Mål for Statped ==
Kompetansebygging

Kommuner og fylkeskommuner får tjenester og støtte til kompetanseutvikling som fremmer læring, utvikling og deltakelse i et inkluderende fellesskap til barn og elever med varige og komplekse spesialpedagogiske behovOpplæring

Barn og elever med rett til opplæring i og på tegnspråk er inkluderte både i et norsk/samisk og et norsk tegnspråklig fellesskapLæremiddel og læringsressurser

Kommuner og fylkeskommuner har tilrettelagte læremidler og pedagogisk materiell som fremmer læring, utvikling og deltakelse for tegnspråklige, blinde og sterkt svaksynte barn og elever i et inkluderende fellesskap


== Statpeds tjenester ==
Statped har en viktig rolle når det gjelder barn og elever med varige og/eller omfattende behov for særskilt tilrettelegging i barnehagen og grunnopplæringen (1.–13. trinn). Kommunene har opplæringsansvaret. Statped er et kompetansemiljø som kan støtte.
Statped tilbyr støtte til kommuner og fylkeskommuners opplæring av barn og elever

med syns- eller hørselsvansker, ervervet hjerneskade, kombinerte sansetap, tegnspråk og alternativ og supplerende kommunikasjon (ASK)
i særlig komplekse saker innenfor fagområdene sammensatte lærevansker og språk/talevanskerI bredere og mer generelt spesialpedagogisk arbeid må kommuner, fylkeskommuner og private barnehage- og skoleeiere ta større ansvar for å bygge kompetanse tett på barn og elever.
Kompetanseløftet for spesialpedagogikk og inkluderende praksis bidrar til at kommuner og fylkeskommuner selv kan gi alle barn og elever inkluderende og tilpasset opplæring og særskilt tilrettelegging.


== Statped i endring ==
Statpeds nye rolle er en følge av at Stortinget har bestemt at spesialpedagogisk kompetanse skal nærmere barn og elever. Derfor er Statped og kommunene i en omstillingsprosess ut 2024.
Meld. St. 6 (2019–2020) Tett på – tidlig innsats og inkluderende fellesskap i barnehage, skole og SFO (regjeringen.no) 


== Referanser ==


== Eksterne lenker ==
Statped.no
Colin Campbell, 3. jarl av Argyll

Colin Campbell, 3. jarl av Argyll (født  ca. 1486, død 9. oktober 1529) var en skotsk adelsmann og soldat. Han var sønn av Archibald Campbell, 2. jarl av Argyll og Elizabeth Stuart, datter av John Stuart, 1. jarl av Lennox. I 1506/1507 giftet Colin seg med Lady Jean Gordon, eldste datter av Alexander Gordon, 3. jarl av Huntly.


== Referanser ==